《次韵林少瞻游禹庙一首》
宋代·刘一止

客里杯觞不易逢，越王宫好莫匆匆。春容雨打风吹后，山色朝来暮去中。

京国昔从秋序别，斋厨犹忆饭时同。清时更作他年约，七塔三山梦已通。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。